**Rámcová zmluva o poskytnutí služieb**

**Zber, preprava a zneškodnenie prípadne zhodnotenie komunálneho odpadu v meste Tlmače**

uzatvorená podľa § 269 ods. 2 a nasl. zákona č. 513/1991 Zb. /Obchodný zákonník/ v znení

neskorších zmien a doplnkov a ustanoveniami § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Článok 1**

**ZMLUVNÉ STRANY**

**Objednávateľ:**

Sídlo: Mesto Tlmače, Nám. odborárov 10, 935 21 Tlmače

Zastúpený: Miroslav Kupči , primátor mesta Tlmače

IČO: 00307581

Bankové spojenie: Prima banka Slovensko a.s.

BIC: KOMASK2X

IBAN: SK4756000000007101238001

číslo účtu: 7101238001/5600

Zmocnenie pre odborné rokovanie :

(ďalej len “objednávateľ“)

**a**

**Poskytovateľ:**

Obchodné meno:

Sídlo:

Zastúpený:

IČO:

DIČ:

Bankové spojenie:

Číslo účtu:

(ďalej len “poskytovateľ“)

**PREAMBULA**

Verejný obstarávateľ vyhlásil, v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), verejné obstarávanie na nadlimitnú zákazku postupom verejnej súťaže, na predmet obstarávania „Zber, preprava a zneškodnenie prípadne zhodnotenie komunálneho odpadu v meste Tlmače“. Oznámenie o vyhlásení verejného obstarávania na daný predmet zákazky bolo uverejnené v Európskom Vestníku verejného obstarávania pod č. 2020/S 042-099541 zo dňa 28/02/2020. Do predmetného verejného obstarávania predložil ponuku aj poskytovateľ.

Na základe vyhodnotenia ponúk predložených do uvedeného postupu zadávania zákazky, účastníci zmluvy uzavretím tejto rámcovej zmluvy prejavujú svoju vôľu dohodnúť podmienky a spôsob realizácie predmetu zákazky v zmysle vyhlásenej verejnej súťaže.

Táto rámcová zmluva je uzatvorená medzi objednávateľom a poskytovateľom a na základe tejto rámcovej zmluvy bude poskytovateľ povinný poskytovať predmet zmluvy a všetky s tým súvisiace činnosti.

**Článok 2**

**PREDMET ZMLUVY**

* 1. Predmetom zmluvy je záväzok poskytovateľa poskytovať služby zberu, prepravy a zneškodnenia prípadne zhodnotenia komunálneho odpadu v meste Tlmače a záväzok objednávateľa za poskytnuté služby zaplatiť dohodnutú cenu.
  2. Predmet zmluvy je špecifikovaný nasledovne:
     1. Komunálny odpad zmesový
        1. Pri zbere, preprave a zhodnotení zmesového komunálneho odpadu sú využívané zberné nádoby s objemom 120 litrov, 240 litrov a kontajnery s objemom 1 100 litrov;
        2. Počet nádob sa môže medziročne meniť v tolerancii 15 %;
        3. Časový limit vývozu: Poskytovateľ bude zabezpečovať zber, odvoz a likvidáciu odpadu z nádob, ktoré má vo vlastníctve objednávateľ, nasledovne:

a/ 1x týždenne od obyvateľstva rodinných domov – 120 litrové resp. 240 litrové nádoby

b/ 2x týždenne od obyvateľstva bytových domov – 1 100 litrové kontajnery

c/ 2x týždenne od sídla právnických osôb a fyzických osôb - podnikatelia

* + - 1. Objemy komunálneho odpadu 900 ton ročne sú orientačné.
  1. Poskytovateľ sa zaväzuje udržiavať čistotu a poriadok na stanovišti a v okolí do vzdialenosti 3m vo všetkých smeroch bez ohľadu na to ako došlo  k znečisteniu.
  2. Povinnosťou poskytovateľa je vykonávať záznam o poškodených nádobách a informovať o tom príslušného zamestnanca objednávateľa.
  3. Harmonogram zberu a zvozu odpadu si spresnia zmluvné strany počas rokovania, ktoré sa uskutoční najneskôr do 14 dní od podpísania zmluvy obidvomi zmluvnými stranami.

* 1. Predpokladaný celkový finančný objem predmetu zmluvy je **450.000,00.- EUR bez DPH** na celé obdobie trvania zmluvy s určeným predpokladaným rozsahom predmetu tejto zmluvy, ktorý môže objednávateľ navýšiť podľa potreby, ak neprekročí celkový finančný objem predmetu zmluvy. Objednávateľ nie je povinný objednať predpokladaný rozsah služieb tvoriacich predmet zmluvy, ani vyčerpať jeho predpokladaný finančný objem. Celkový rozsah služieb bude závisieť od finančných možností a konečných potrieb objednávateľa. Služby sa budú objednávať u poskytovateľa až do vyčerpania limitu na základe jednotkových cien definovaných v prílohe č. 1 zmluvy.
  2. Poskytovateľ je povinný vykonávať činnosti v zmysle tejto Zmluvy na základe uzatvorenia čiastkových objednávok (ďalej len „objednávka“). Objednávky bude za objednávateľa podpisovať primátor a/alebo ním poverené osoby (kontaktné osoby). Objednávky sa vystavujú a doručujú písomne – e-mailom alebo listovou zásielkou a archivujú ako kópie pre účely zistenia čerpania tejto zmluvy.
  3. V objednávkach bude uvedená špecifikácia a rozsah jednotlivých služieb, cena, miesto poskytovania služieb, termín a ostatné podmienky. Ak poskytovateľ zistí, že akákoľvek špecifikácia uvedená v objednávke má vady (t.j. nie je úplná, jednoznačná a pod.), je povinný na toto upozorniť objednávateľa, a to e-mailom, telefonicky, alebo písomne.
  4. V návrhu objednávok uzatváraných na základe tejto zmluvy budú potreby objednávateľa spresnené podrobným vymedzením predmetu plnenia. Pri uzatváraní objednávok sa objednávateľ môže s poskytovateľom dohodnúť na modifikácii špecifikácií poskytovaných služieb, a to v medziach daných opisom predmetu zmluvy. V takomto prípade bude cena určená spôsobom: ceny poskytovaných služieb, ktoré neboli priamo obsiahnuté v ponuke a ich potreba vzíde dodatočne, budú poskytnuté počas platnosti rámcovej zmluvy v cenovej úrovni uvedenej v ponuke, po vzájomnom odsúhlasení s objednávateľom.

**Článok 3**

**SPOSOB PLNENIA ZMLUVY**

* 1. Poskytovateľ bude činnosti podľa tejto zmluvy vykonávať v súlade so zákonom č. 79/2015 Z.z. o odpadoch a o zmene a doplnení niektorých zákonov a v súlade s platným a účinným Všeobecne záväzným nariadením mesta Tlmače.
  2. Poskytovateľ sa zaväzuje vykonávať výkony a služby podľa tejto Zmluvy na vlastné náklady a nebezpečenstvo, pričom pokiaľ nie je uvedené inak, za účelom plnenia tejto Zmluvy bude používať technické zariadenia a stroje, vozidlá ako aj všetok potrebný materiál. Od začatia poskytovania svojich výkonov a služieb podľa tejto Zmluvy až po ich prevzatie objednávateľom znáša poskytovateľ zodpovednosť za hmotný výsledok poskytnutých činností a výkonov.
  3. Objednávateľ je oprávnený kontrolovať vykonávanie služieb zo strany poskytovateľa, a to za účelom, či si poskytovateľ plní svoje povinnosti v úplnom súlade s podmienkami tejto Zmluvy. Ak Objednávateľ zistí, že poskytovateľ postupuje v rozpore so svojimi povinnosťami alebo podmienkami tejto Zmluvy, je oprávnený písomne vyzvať (výzva musí obsahovať vytýkané nedostatky a nápravnú lehotu na odstránenie vytýkaných nedostatkov) poskytovateľa a dožadovať sa toho, aby poskytovateľ odstránil vytýkaný nesúlad svojho konania a plnil svoje povinnosti riadnym spôsobom. Ak tak poskytovateľ neurobí v primeranej lehote mu na to poskytnutej a vytýkané nedostatky neodstráni, je objednávateľ oprávnený odstúpiť od tejto Zmluvy.
  4. Objednávateľ je oprávnený kontrolovať výkon činností poskytovateľa aj osobne prostredníctvom svojich oprávnených zástupcov, pričom poskytovateľ je povinný umožniť na žiadosť objednávateľa účasť takýchto oprávnených zástupcov objednávateľa pri výkone činností poskytovateľa.
  5. Objednávateľ je oprávnený vykonávať nepravidelnú kontrolu pohotovostnej hmotnosti zberného vozidla pred zberom a úžitkovej hmotnosti po zbere. Táto nepravidelná kontrola nezakladá dôvod na navýšenie dohodnutej ceny. Kontrolné váženie sa bude vykonávať v počte jedno váženie za mesiac resp. podľa požiadavky objednávateľa.
  6. Poskytovateľ je povinný vykonávať činnosti v zmysle tejto Zmluvy v termínoch určených podľa čl. 2 alebo na základe objednávky objednávateľa. V prípade, ak sa poskytovateľ dostane do omeškania s plnením povinností oproti termínom v čl. 2 alebo na základe objednávky, je povinný vykonať činnosť v náhradnom termíne avšak vždy v nasledujúcich 24 hodinách. V prípade dlhšieho omeškania poskytovateľa vzniká objednávateľovi nárok na zaplatenie zmluvnej pokuty z titulu omeškania poskytovateľa s plnením jeho povinností a to vo výške 100,- eur za každých začatých 24 hodín omeškania poskytovateľa s plnením jeho povinnosti podľa čl. 2 resp. objednávky. V prípade, ak poskytovateľ porušuje tiež periodicitu výkonu činností v zmysle čl. 2, zvyšuje sa zmluvná pokuta podľa predchádzajúcej vety na 2-násobok.
  7. Poskytovateľ je povinný objednávateľa informovať o všetkých skutočnostiach, ktoré môžu mať vplyv na plnenie tejto Zmluvy, najmä je povinný oboznámiť objednávateľa o skutočnostiach, ktoré môžu mať vplyv na meškanie termínov výkonu činností oproti čl. 2 resp. objednávke, o nemožnosti plnenia tejto Zmluvy z akéhokoľvek dôvodu a o spôsobení akejkoľvek škody pri výkone činností podľa tejto Zmluvy.
  8. Technické závady na strojovom vybavení nemôžu byť dôvodom na neplnenie termínov podľa čl. 2, poskytovateľ je povinný zabezpečiť dostatočný počet potrebnej techniky alebo postupy na riešenie núdzových stavov tak, aby plynule plnil predmet zmluvy.
  9. Poskytovateľ je povinný pri vykonávaní činností podľa tejto Zmluvy dodržiavať podmienky tejto Zmluvy a je povinný pri plnení povinností podľa tejto Zmluvy postupovať tak, aby bolo jeho konanie v súlade s príslušnými všeobecne záväznými právnymi predpismi Slovenskej republiky ako aj inými pravidlami a predpismi, ktoré regulujú činnosti poskytovateľa podľa tejto Zmluvy.

**Článok 4**

**OSOBITNÉ USTANOVENIA ZMLUVY**

* 1. Poskytovateľ podľa tejto zmluvy je povinný získať a zabezpečiť si všetky potrebné povolenia, súhlasy, prípadne zmluvné vzťahy v zmysle právnych predpisov za účelom riadneho plnenia povinností, a tieto preukázať objednávateľovi **najneskôr pri podpise tejto zmluvy**:
     1. Súhlas orgánu štátnej správy odpadového hospodárstva na prevádzkovanie zariadenia na zneškodňovanie odpadov alebo zmluvu o zneškodnení odpadu na skládku odpadu s treťou osobou, pričom uvedená zmluva musí obsahovať záväzok tretej osoby mať takýto súhlas v platnosti počas celej doby platnosti zmluvy;
     2. Súhlas orgánu štátnej správy odpadového hospodárstva na prevádzkovanie zariadenia na zber odpadov;
     3. Potvrdenie o registrácii na prepravu a zber odpadov podľa § 98 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov alebo ekvivalent;
  2. Povolenia podľa ods. 4.1. musia ostať v platnosti počas celej doby trvania Zmluvy. V prípade potreby predĺženia, opätovného vydania alebo zmeny jednotlivých povolení je poskytovateľ povinný zabezpečiť takéto predĺženie, opätovné vydanie alebo zmenu v dostatočnom časovom predstihu tak, aby disponoval všetkými potrebnými povoleniami nepretržite počas celej doby platnosti Zmluvy a mohol riadne vykonávať všetky činnosti v zmysle Zmluvy.
  3. Poskytovateľ prehlasuje, že je plne oprávnený uzatvoriť túto Zmluvu v súlade s § 81 ods. 13 zák. č. 79/2015 Z.z., má všetky potrebné oprávnenia, povolenia a licencie potrebné na výkon činností podľa tejto Zmluvy.
  4. Poskytovateľ prehlasuje, že ku dňu uzavretia tejto Zmluvy je poistený voči akejkoľvek zodpovednosti za škody spôsobenej akýmkoľvek tretím osobám, ktorú môže spôsobiť pri výkone činnosti podľa tejto Zmluvy. Poskytovateľ je povinný udržiavať poistenie v platnosti počas celého obdobia trvania tejto Zmluvy.
  5. Poskytovateľ sa zaväzuje postupovať tak, aby nedošlo k zmenám v jeho predmete činnosti, ktoré by znemožňovali plnenie účelu tejto Zmluvy alebo sa dostali s ním do rozporu.
  6. Poskytovateľ je povinný uviesť údaje o všetkých známych subdodávateľoch s uvedením podielu plnenia, navrhovaných subdodávateľov, a predmety subdodávok, ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia, a uvedené údaje doplniť do Prílohy č. 2 tejto Zmluvy **najneskôr pri podpise tejto zmluvy**.
  7. Poskytovateľ je zároveň povinný do piatich pracovných dní odo dňa uzatvorenia zmluvy s novým subdodávateľom predložiť objednávateľovi aktualizované znenie Prílohy č. 2 tejto Zmluvy.
  8. Poskytovateľ aj subdodávatelia musia zároveň spĺňať podmienky zákona č. 315/2016 Z.z. o registri partnerov verejného sektora a o zmene a doplnení niektorých zákonov a byť zapísaní v registri partnerov verejného sektora počas trvania tejto zmluvy, ak sa na nich vzťahuje povinnosť zápisu v danom registri.
  9. Poskytovateľ môže navrhnúť dodatok k Zoznamu subdodávateľov alebo vyškrtnutie zo Zoznamu subdodávateľov. Poskytovateľ predkladá tieto úpravy písomne objednávateľovi k odsúhlaseniu; osobitné ustanovenia zmluvy nie sú týmto dotknuté. Každá takáto úprava má byť odovzdaná včas tak, aby nezdržovala vykonávanie diela. Úpravy zoznamu subdodávateľov nebudú účinné bez predchádzajúceho písomného odsúhlasenia objednávateľa. Odsúhlasenie subdodávateľov objednávateľom žiadnym spôsobom nezbavuje zhotoviteľa záväzkov, povinností a zodpovedností vyplývajúcich zo zmluvy.
  10. Ustanoveniami bodu 4.7 až 4.10 tohto článku Zmluvy nie je dotknutá zodpovednosť Poskytovateľa za plnenie Zmluvy.

**Článok 5**

**TRVANIE ZMLUVY**

* 1. Táto rámcová zmluva sa uzatvára na dobu určitú 48 mesiacov (4 roky) odo dňa jej účinnosti alebo až do vyčerpania finančného limitu tejto Rámcovej zmluvy uvedeného v čl. II bod 2.7), čo nevylučuje dlhšiu dobu trvania tejto zmluvy.

**Článok 6**

**CENA**

* 1. Cena za predmet zmluvy za služby podľa čl. 2 tejto zmluvy pri predpokladaných množstvách uvedených v prílohe č. 1 Cenník k tejto zmluve je stanovená dohodou zmluvných strán v zmysle zákona č. 18/1996 Z.z. o cenách v znení neskorších predpisov nasledovne:

Cena bez DPH ........................................... eur

Slovom ...................................................... eur

DPH 20 % ................................................. eur

Slovom ..................................................... eur

Cena vrátane DPH ................................... eur

Slovom ..................................................... eur

* 1. Objednávateľ uhradí poskytovateľovi vždy cenu len za skutočne vykonané činnosti, to znamená, že cena v bode 6.1 je len predpokladanou cenou.
  2. Jednotková cena za zber, prepravu a zneškodnenie komunálneho odpadu zmesového za 1 tonu je stanovená dohodou zmluvných strán a je nasledovná:

Cena bez DPH ......................................... eur

DPH 20 % ............................................... eur

Cena vrátane DPH ................................... eur

* 1. Cena za komunálny odpad v zmysle prílohy č. 1 **Špecifikácia s cenovou kalkuláciou** je určená ako jednotková a bude vypočítaná ako násobok tejto jednotkovej ceny a počtu ton odpadu, ktorý bol predmetom zberu, prepravy, zneškodnenia alebo zhodnotenia komunálneho odpadu, t .j. fakturovaných činností poskytovateľa, prípadne objednávateľa podľa tejto zmluvy.
  2. Zmluvné strany sa dohodli, že výška jednotkovej ceny za komunálny odpad zmesový definovaná v prílohe č. 1 k tejto zmluve je platná počas trvania zmluvy a je možné ju zmeniť len v prípade objektívnych okolností, ktoré majú podstatný vplyv na riadne plnenie tejto zmluvy, napr. v súlade s bodom 6.7 tohto článku.
  3. Pre odstránenie akýchkoľvek pochybností, zmluvné strany prehlasujú, že pokiaľ nie je v prílohe č. 1 alebo v tejto Zmluve uvedené inak, v cenách sú zahrnuté všetky náklady poskytovateľa na práce vykonané jeho zamestnancami alebo subdodávateľmi, akékoľvek náklady na materiál a služby poskytovateľa potrebné pre výkon činností podľa tejto Zmluvy, najmä náklady na PHM, technické vybavenie, strojový park a akékoľvek pracovné nástroje poskytovateľa, akékoľvek náklady spojené so zamestnancami poskytovateľa ako náklady na stravné, ubytovanie, ochranné prostriedky a dopravu zamestnancov, akékoľvek náklady súvisiace s nákupom a dopravou materiálu potrebného pre výkon činností podľa tejto Zmluvy ako náklady na nákup, skladné, nákladné, výložné materiálu, akékoľvek náklady poskytovateľa, ktoré mu vzniknú v súvislosti dodržiavaním príslušných zákonov o ochrane životného prostredia a Zákona ako náklady na odstraňovanie havárií a škôd na životnom prostredí, ktoré vzniknú pri výkone činností poskytovateľa podľa tejto Zmluvy a všetky iné náklady, ktoré poskytovateľ vynaloží pri vykonávaní činností podľa tejto Zmluvy. V cenách je zahrnutá najmä odmena za zber, odvoz a likvidáciu odpadu. Zákonný poplatok nie je v cene zahrnutý.
  4. Poskytovateľ je oprávnený jednostranne zmeniť výšku cien za poskytované služby, stanovených podľa článku 2., každoročne o výšku miery inflácie oznámenej Štatistickým úradom SR. Ceny budú poskytovateľom upravené aj v prípade, že dôjde k zmene výšky DPH, sadzieb zákonmi stanovených poplatkov a podobne. Zmenu cien oznámi poskytovateľ objednávateľovi zaslaním nového cenníka poskytovaných služieb.

**Článok 7**

**PLATOBNÉ PODMIENKY**

* 1. Cena za predmet zmluvy bude objednávateľom uhrádzaná mesačne za skutočne vykonané služby podľa tejto Zmluvy. Každá faktúra vystavená poskytovateľom v súvislosti s touto Zmluvou musí tiež obsahovať náležitosti podľa § 71 zákona č. 222/2004 Z. z. o dani z pridanej hodnoty a zákona č.431/2002 Z. z. o účtovníctve, pričom zároveň musí obsahovať: označenie objednávateľa a poskytovateľa, adresu ich sídla, IČO, IČ DPH,
     1. označenie predmetu fakturovaného plnenia,
     2. číslo zmluvy, číslo faktúry, deň vystavenia faktúry, údaj o splatnosti faktúry,
     3. označenie peňažného ústavu a číslo účtu poskytovateľa,
     4. fakturovanú čiastku vypočítanú podľa čl. 6 tejto zmluvy a vyčíslenú bez DPH ako aj s DPH, sumu DPH samostatne.
  2. Zmluvné strany sa dohodli, že splatnosť každej faktúry vystavenej podľa tejto Zmluvy bude 30 dní, pričom lehota splatnosti začne plynúť okamihom doručenia faktúry do sídla objednávateľa.
  3. Zmluvné strany sa dohodli, že povinnou súčasťou každej faktúry vystavenej poskytovateľom podľa tejto Zmluvy budú:
     1. súpis poskytnutých služieb kontrasignovaný objednávateľom,
     2. poskytovateľom vyhotovené záznamy o prevádzke motorového vozidla, ktoré budú podpísané objednávateľom,
     3. 7.3.3 vážne listy podpísané prevádzkovateľom skládky,
     4. v prípade refundácie akýchkoľvek nákladov priloží poskytovateľ k faktúre doklad o ich vynaložení.
  4. V prípade, že faktúra nebude obsahovať náležitosti uvedené v tejto Zmluve, alebo povinné prílohy vyplývajúce z bodov 7.3.1 až 7.3.4, je objednávateľ oprávnený vrátiť takúto faktúru poskytovateľovi na doplnenie alebo opravu. V takom prípade sa preruší plynutie lehoty splatnosti faktúry a nová 30–dňová lehota splatnosti začne plynúť doručením opravenej faktúry do sídla objednávateľa.
  5. Vystaveniu každej faktúry zo strany poskytovateľa bude predchádzať kontrola súpisu vykonaných služieb (t.j. vykoná sa kontrola príslušných zápisov zo súpisu poskytnutých služieb, vystavených záznamov o prevádzke motorového vozidla, vážnych listov, dokladov o vynaložených nákladoch) a ich podpísanie zodpovednými zástupcami zmluvných strán na základe zistenia skutočne vykonaných služieb. Kontrola súpisu poskytnutých služieb bude prebiehať mesačne, pričom poskytovateľ je povinný predložiť objednávateľovi všetky potrebné podklady do 10-teho pracovného dňa v mesiaci, ktorý bude nasledovať po mesiaci, počas ktorého boli vykonané práce zo strany poskytovateľa. Objednávateľ je povinný do 10 pracovných dní od predloženia súpisu poskytnutých služieb, tieto písomne odsúhlasiť, pokiaľ tomu nebránia závažné okolnosti, ktoré si vyžadujú dlhšiu lehotu na odsúhlasenie. V prípade, že objednávateľ zistí, že služby neboli poskytnuté v rozsahu alebo v súlade s touto Zmluvou, nie je povinný takéto služby odsúhlasiť. V takomto prípade objednávateľ písomne oznámi poskytovateľovi požiadavku na poskytnutie služieb, ktoré neboli vykonané v rozsahu alebo spôsobom podľa tejto Zmluvy. Pokiaľ poskytovateľ tieto reklamované služby nevykoná, nie je objednávateľ povinný uhradiť faktúru a takýmto konaním sa nedostane do omeškania s platením fakturovanej sumy. V prípade, že objednávateľ z predložených dokladov zistí, že poskytovateľ zahrnul do výkazu činnosti, ktoré nespadajú pod rozsah tejto Zmluvy je povinný o tomto upovedomiť poskytovateľa, pričom v takomto rozsahu nie je objednávateľ povinný práce zaplatiť, pokiaľ sa zmluvné strany nedohodnú písomne inak.
  6. Platobná povinnosť objednávateľa sa považuje za splnenú v deň, kedy bude z jeho bankového účtu odpísaná príslušná platba v prospech bankového účtu poskytovateľa.
  7. Zmluvné strany sa dohodli, že splatnosť každej faktúry vystavenej podľa tejto zmluvy bude 30 dní, pričom lehota splatnosti začne plynúť okamihom doručenia faktúry do sídla poskytovateľa.

**Článok 8**

**ODSTÚPENIE OD ZMLUVY**

* 1. Zmluvné strany sa dohodli, že táto Zmluva môže byť ukončená alebo zanikne len z nasledovných dôvodov:
     1. na základe písomnej dohody zmluvných strán,
     2. na základe odstúpenia od Zmluvy ktoroukoľvek zo zmluvných strán pred uplynutím doby trvania podľa ods. 5.1. ,
     3. výpoveďou aj bez uvedenia dôvodu. Výpoveď musí byť písomná a doručená druhej zmluvnej strane. Výpovedná lehota je trojmesačná a začína plynúť prvým dňom kalendárneho mesiaca nasledujúceho po mesiaci, v ktorom bola doručená druhej zmluvnej strane.
     4. v súlade s § 19 zákona o verejnom obstarávaní.
     5. na základe dôvodov, ktoré vyplývajú priamo z príslušných právnych predpisov.
  2. Zmluvné strany môžu ukončiť túto Zmluvu na základe písomnej dohody, pričom Zmluva zanikne ku dňu, ktorý zmluvné strany označia ako deň ukončenia tejto Zmluvy.
  3. Poskytovateľ je oprávnený písomne odstúpiť od tejto Zmluvy len pre prípad omeškania objednávateľa s úhradou splatnej faktúry, pričom poskytovateľ je oprávnený od tejto Zmluvy odstúpiť pre tento prípad len vtedy, ak písomne upozornil objednávateľa na jeho omeškanie s platením splatnej faktúry a objednávateľ aj napriek takémuto upozorneniu nespornú sumu príslušnej faktúry neuhradí do 30 dní od doručenia upozornenia objednávateľovi.
  4. Objednávateľ je oprávnený písomne odstúpiť od tejto Zmluvy pre jej porušenie poskytovateľom ako pri podstatnom porušení podmienok zmluvne dojednaných, pričom táto Zmluva zaniká dňom doručenia odstupujúceho prejavu poskytovateľovi, a to v prípade akéhokoľvek porušenia povinností poskytovateľa podľa tejto Zmluvy, avšak až po márnom uplynutí dodatočnej minimálne 15-dňovej lehoty poskytnutej objednávateľom na nápravu porušenia povinností Poskytovateľa.
  5. V prípade odstúpenia od tejto Zmluvy niektorou zo zmluvných strán si zmluvné strany vzájomne vyrovnajú všetky pohľadávky a záväzky vzniknuté do dňa účinnosti odstúpenia.
  6. Odstúpením od Zmluvy niektorou zo Zmluvných strán nie je dotknuté jej právo na uplatnenie si svojich nárokov vyplývajúcich z porušenia Zmluvy, vrátane jej oprávnenia na náhradu škody.
  7. Odstúpenie od tejto Zmluvy sa doručuje druhej zmluvnej strane doporučeným listom s doručenkou zaslaným na adresu sídla zapísanú v Obchodnom registri, alebo na adresu, ktorá je medzi zmluvnými stranami písomne dohodnutá. Pokiaľ si zmluvná strana, ktorej je odstúpenie od Zmluvy určené a zaslané týmto spôsobom toto z akéhokoľvek dôvodu neprevezme, považuje sa odstúpenie od tejto Zmluvy za doručené na 5. deň odo dňa jeho odoslania, aj keď sa adresát o doručení (uložení na pošte) nedozvedel. Odstúpenie od Zmluvy je možné doručiť aj osobne do podateľne zmluvnej strany, ktorej je určené. V prípade, ak adresát odmietne odstúpenie od Zmluvy prevziať, považuje sa toto za doručené dňom, kedy bolo toto prevzatie odmietnuté.
  8. Zánik Zmluvy podľa tohto článku sa nedotýka nároku na zaplatenie zmluvných pokút, náhrady škody vzniknutej porušením tejto Zmluvy, zmluvných ustanovení týkajúcich sa voľby práva, riešenia sporov medzi zmluvnými stranami a ostatných ustanovení, ktoré podľa tejto zmluvy alebo vzhľadom na svoju povahu majú trvať aj po ukončení zmluvy.

**Článok 9**

**ZMLUVNÉ POKUTY**

* 1. Ak poskytovateľ neuskutoční náhradný výkon činností podľa tejto Zmluvy v lehotách uvedených v čl. 2 tejto Zmluvy, tak Objednávateľovi vznikne nárok na zmluvnú pokutu vo výške 100,- EUR, za každých začatých 24 hodín omeškania poskytovateľa.
  2. Objednávateľ je oprávnený sumu, ktorá predstavuje akýkoľvek peňažný návrh voči poskytovateľovi podľa tejto zmluvy /zmluvné pokuty, nárok na náhradu škody a pod./započítať oproti ktorejkoľvek ním vystavenej faktúre.
  3. Nároky objednávateľa na náhradu škody z titulu porušenia zmluvnej povinnosti zabezpečenej zmluvnou pokutou podľa tohto článku nie sú zaplatením zmluvnej pokuty dotknuté. V prípade, že sa dostane Objednávateľ do omeškania s uhradením akejkoľvek oprávnene fakturovanej sumy, Poskytovateľovi vznikne nárok na úroky z omeškania vo výške 0,5% z dlžnej sumy za každý aj začatý mesiac omeškania.
  4. Ak poskytovateľ neuskutoční výkon činností podľa zmluvy a objednávateľ je nútený zabezpečiť výkon tejto činnosti iným dodávateľom vznikne mu nárok na náhradu nákladov spojených so zabezpečením tejto činnosti.

**Článok 10**

**ZÁVEREČNÉ USTANOVENIA**

* 1. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
  2. Táto Zmluva sa riadi a vykladá v súlade so zákonom č. 513/1991 Zb Obchodného zákonníka a ďalšími zákonmi Slovenskej republiky.
  3. Poskytovateľ nie je oprávnený postúpiť akékoľvek práva, nároky, pohľadávky a povinnosti na tretiu osobu vyplývajúce mu z tejto Zmluvy alebo ktoré mu vznikli v súvislosti s touto Zmluvou bez predchádzajúceho písomného súhlasu objednávateľa.
  4. Poskytovateľ nie je oprávnený započítať akékoľvek svoje pohľadávky voči pohľadávkam objednávateľa, pokiaľ zmluvné strany neuzavrú dohodu o započítaní pohľadávok.
  5. Táto Zmluva je podpísaná v štyroch vyhotoveniach, pričom každá strana dostane po dve vyhotovenia.
  6. Táto zmluva nadobúda platnosť odo dňa jej podpisu poslednou zo zmluvných strán a účinnosť nadobúda nasledujúci deň po jej zverejnení.
  7. Súčasťou tejto zmluvy je príloha:

príloha č. 1 – Špecifikácia s cenovou kalkuláciou

príloha č. 2 - Zoznam subdodávateľov/Čestné vyhlásenie

V ................................ V Tlmačoch ...........................

..................................... ..........................................

Za poskytovateľa Za objednávateľa

Miroslav Kupči

Primátor mesta Tlmače

príloha č. 1 – **Špecifikácia s cenovou kalkuláciou** (osobitná príloha vo formáte xls)

príloha č. 2 - Zoznam subdodávateľov/Čestné vyhlásenie

# Zoznam subdodávateľov

(čestné vyhlásenie k subdodávkam)

Uchádzač:...........................................................,so sídlom ..........................................................., IČO: .................. týmto vyhlasujem, že v nadlimitnej zákazke **„Zber, preprava a zneškodnenie prípadne zhodnotenie komunálneho odpadu v meste Tlmače“**

* nebudem využívať subdodávky a celé plnenie zabezpečím sám (tým nie je vylúčená neskoršia možnosť zmeny, avšak za splnenia pravidiel pre zmenu subdodávateľov počas plnenia zmluvy, ktoré sú uvedené v súťažných podkladov)
* budem využívať subdodávky a na tento účel uvádzam:

1. podiel zákazky, ktorý mám v úmysle zadať tretím osobám:

..................................................%, t. z. ........................................................€ bez DPH

1. navrhovaní subdodávatelia:

|  |  |  |  |
| --- | --- | --- | --- |
| **Obchodné meno**  **subdodávateľa** | **Sídlo** | **IČO** | **Oprávnená osoba**  meno a priezvisko, adresa pobytu, dátum narodenia |
|  |  |  |  |
|  |  |  |  |
|  |  |  |  |

1. predmety subdodávok:

|  |  |  |  |
| --- | --- | --- | --- |
| **Obchodné meno subdodávateľa** | **Predmet subdodávky** | **Výška subdodávky**  **(v %)** | **Výška subdodávky**  **(v €)** |
|  |  |  |  |
|  |  |  |  |
|  |  |  |  |

V ........................, dňa............................

...................................................................................

meno, priezvisko a podpis oprávneného zástupcu uchádzača